# Alsace-Lorraine

### Fra Wikipedia, den frie encyklopedi

Den keiserlige provinsen Elsass-Lothringen

Alsace-Lorraine (tysk Elsass-Lothringen) er et historisk område øst i Frankrike, som består av landskapene Alsace og Lorraine og utgjør dagens Alsace-Moselle. I 1905 hadde det en befolkning på 1 815 000 og et areal på 14 522 km².

Provinsene har vært tyske og franske om hverandre iløpet av historien. Lothringen var en del av det tysk-romerske rike gjennom omkring tusen år frem til 1648, da den ble avstått til Frankrike ved freden i Westfalen. Etter den fransk-preussiske krig i 1871, som Frankrike tapte, ble Alsace og Lorraine avstått til det nye tyske keiserriket. Grunnen til dette var at mesteparten av befolkningen snakket en dialekt av tysk, imidlertid delte den en historisk tradisjon med Frankrike. Frankrikes ønske om å gjenerobre den tapte provinsen var en utløsende årsak til fransk revansjisme og til alliansesystemet som førte til utbruddet av første verdenskrig. Provinsen ble igjen fransk etter denne krigen, var tysk 1940-45 og etter 1945 igjen fransk. Under både tysk og fransk styre forsøkte myndighetene å undertrykke det andre språket.

I det tyske rike 1871-1918 utgjorde territoriet et autonomt riksland (Reichsland) eller den keiserlige provinsen Elsass-Lothringen, som hadde stor grad av uavhengighet under den tyske føderasjonen, med sitt eget parlament og lover (forøvrig i likhet med andre tyske delstater). Da området ble gitt til Frankrike (som er en sentralstat, ikke en føderasjon) igjen, ble disse privilegiene delvis tapt. Men på enkelte områder har dagens Alsace-Moselle fremdeles lover som er annerledes enn i resten av Frankrike.

I Alsace og Lorraine snakkes også et eget blandingsspråk basert på tysk, men med mange franske ord, og det er vanlig å gi barn dobbeltnavn av tyske og franske navn.

## [rediger] Eksterne lenker

- http://www.elsass-lothringen.de/ -- personlig side om Elsass-Lothringen
- Elsass-Lothringen video

Hentet fra «http://no.wikipedia.org../../../a/l/s/Alsace-Lorraine_1d87.html»

Kategorier: Frankrikes historie | Tysklands historie

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk

##### Andre språk

- Česky
- Deutsch
- English
- Esperanto
- Français
- Italiano
- עברית
- Nederlands
- 日本語
- Português
- Suomi
- Svenska
- Türkçe
- 中文